Iako nam s Dalekog istoka, pa tako i iz Japana dolazi sve više turista, govornike japanskoga - nije lako naći. No goste iz te zemlje s ljepotama Zadra, i to na tečnom japanskom, upoznaje jedini zadarski licencirani turistički vodič za japanske turiste. No najzanimljivije je da je Lovre Štavun japanski naučio sam.



Lovre nikad nije bio u Japanu, ali s turistima iz Zemlje Izlazećeg Sunca rado prošeće spomenikom hortikulture - Perivojem kraljice Jelene. Negdje sa 11 godina prvi put sam se susreo s japanskim jezikom preko anime crtanih filmova koji u Japanu gledaju i stari i mladi, kaže Lovre.



Danas izvrsno govori japanski jezik. Jedini je u Zadru licencirani turistički vodič za japanski. Japanski turisti najviše cijene točnost. Na japanskom se kaže xyq ili obećanje, a to obećanje mora biti u potpunosti ispunjeno. I time se oni opet vraćaju i time su neizmjerno zahvalni, dodaje.



Oduševljava ih naša hrana, svježa riba, tradicijska baština, ali i krovovi. Njih to podsjeća na jednu vrstu idile. Naši krovovi, naši kosi narančasti krovovi. O tome često pričaju na internetu i blogovima dakle na mjestima gdje se priča o hrvatskoj najviše, rekao je.



Priča 29-ogodišnjeg Lovre koji je svladao komplicirani japanski jezik poticajna je za sve koji prihvaćaju avanturu doživotnog učenja.